b"\n_START_ARTICLE_\nJuan Mata\n_START_SECTION_\nVia\xc8\x9ba personal\xc4\x83\n_START_PARAGRAPH_\nJuan Manuel Mata Garc\xc3\xada s-a n\xc4\x83scut pe data de 28 aprilie 1988 \xc3\xaen or\xc4\x83\xc8\x99elul Oc\xc3\xb3n de Villafranca, Burgos. \xc8\x98i-a mo\xc8\x99tenit numele de la tat\xc4\x83l lui, care a fost \xc8\x99i el fotbalist, Juan Manuel Mata Sr., care a jucat \xc3\xaentre anii '80 \xc8\x99i anii '90, la echipa local\xc4\x83, Burgos CF. Mata a fost trimis de la o v\xc3\xa2rst\xc4\x83 fraged\xc4\x83 \xc3\xaen ora\xc8\x99ul \xc3\xaen care s-a n\xc4\x83scut tat\xc4\x83l s\xc4\x83u, Oviedo, tat\xc4\x83l s\xc4\x83u devenindu-i mai apoi agent afiliat de FIFA. A absolvit Universitad Politecnica de Madrid, studiind jurnalismul, afacerile \xc8\x99i reclama. \xc3\x8en timpul liber joac\xc4\x83 tenis de mas\xc4\x83, un sport pe care \xc3\xael joac\xc4\x83 de mic copil. De c\xc3\xa2nd a ajuns la Chelsea \xc3\xaei place s\xc4\x83 viziteze toat\xc4\x83 Londra. Porecla lui la Chelsea este Johnny Kills.\n_START_SECTION_\n\xc3\x8enceputul carierei\n_START_PARAGRAPH_\nMata \xc8\x99i-a \xc3\xaenceput cariera la Real Oviedo, unde tat\xc4\x83l lui \xc8\x99i-a petrecut majoritatea carierei. A jucat 3 ani acolo \xc3\xaenainte de a ajunge la Real Madrid, la v\xc3\xa2rsta de 15 ani. Dup\xc4\x83 ce a ap\xc4\x83rut \xc3\xaen echipa Cadete A, a ajuns la echipele de juniori, Juvenil C \xc8\x99i Juvenil A._NEWLINE_Dup\xc4\x83 ce a ajuns la Real Madrid Castilla \xc3\xaen sezonul 2006-2007, i s-a dat num\xc4\x83rul 34 la echipa mare \xc8\x99i 28 la echipa a doua.\n_START_SECTION_\nValencia\n_START_PARAGRAPH_\nMata avea o clauz\xc4\x83 de reziliere \xc3\xaen ultimul sezon petrecut cu Real Madrid, \xc8\x99i a acceptat o ofert\xc4\x83 venit\xc4\x83 de la Valencia, deoarece juca \xc3\xaen La Liga, transfer\xc3\xa2ndu-se \xc3\xaen martie 2007._NEWLINE_Profit\xc3\xa2nd de accident\xc4\x83rile curente a lui Vicente, Mata a reu\xc8\x99it s\xc4\x83 ajung\xc4\x83 integralist pe Mestalla. Pe data de 20 martie 2008 a reu\xc8\x99it o dubl\xc4\x83 contra Bar\xc3\xa7ei \xc3\xaen semifinalele Cupei Regelui, ajut\xc3\xa2ndu-\xc8\x99i echipa s\xc4\x83 ajung\xc4\x83 \xc3\xaen final\xc4\x83 unde, pe data de 16 martie, a reu\xc8\x99it s\xc4\x83 deschid\xc4\x83 scorul \xc3\xaen \xc3\xaenfr\xc3\xa2ngerea cu 3-1. \xc3\x8en acel sezon a fost votat de fani \xc8\x99i de juc\xc4\x83tori Cel mai bun t\xc3\xa2n\xc4\x83r al clubului._NEWLINE_\xc3\x8en Supercupa Spaniei 2008, Mata a marcat contra fostului s\xc4\x83u club Real Madrid, \xc3\xaen \xc3\xaenfr\xc3\xa2ngerea cu 1-2, dar Valencia a pierdut \xc3\xaen retur cu 2-4, rezultatul final fiind 3-6 la general. A \xc3\xaenceput bine sezonul 2008-2009, marc\xc3\xa2nd contra Mallorc\xc4\x83i, \xc3\xaentr-o victorie cu 3-0 a Valenciei. De asemenea a marcat unicul gol al partidei contra Osasunei, lungindu-se dup\xc4\x83 o pas\xc4\x83 lung\xc4\x83 a lui David Villa._NEWLINE_Pe data de 25 septembrie 2008, Mata a dovedit cre\xc8\x99terea sa \xc3\xaen performan\xc8\x9b\xc4\x83,cre\xc3\xa2nd 2 goluri \xc3\xaempotriva M\xc3\xa1lag\xc4\x83i. Trei zile mai t\xc3\xa2rziu a pus um\xc4\x83rul la victoria cu 4-2 \xc3\xaempotriva lui Deportivo, marc\xc3\xa2nd 1 gol \xc8\x99i cre\xc3\xa2nd celelalte 2 goluri._NEWLINE_Pe sf\xc3\xa2r\xc8\x99itul sezonului, Mata a marcat 2 goluri foarte importante: primul, golul c\xc3\xa2\xc8\x99tig\xc4\x83tor contra lui Sporting, unde Valencia a c\xc3\xa2\xc8\x99tigat cu 3-2, \xc8\x99i golul de 2-1 dintr-un penalty contra Sevilliei, echipa sa c\xc3\xa2\xc8\x99tig\xc3\xa2nd meciul cu 3-1 dup\xc4\x83 ce a revenit David Villa dup\xc4\x83 o accidentare. La finalul sezonului a avut ni\xc8\x99te statistici extraordinare: 11 goluri \xc8\x99i 13 asisturi, fiind al doilea din lig\xc4\x83, dup\xc4\x83 juc\xc4\x83torul Bar\xc3\xa7ei, Xavi._NEWLINE_\xc3\x8en urm\xc4\x83toarele 2 sezoane, Mata s-a ar\xc4\x83tat foarte ofensiv, marc\xc3\xa2nd 17 goluri \xc3\xaen 68 de partide combinate, clubul s\xc4\x83u reu\xc8\x99ind s\xc4\x83 ajung\xc4\x83 pe podiumul La Liga. Pe data de 10 aprilie 2011, a marcat 2 goluri \xc3\xaen victoria cu 5-0 peste rivala Villareal. Pe data de 9 mai un jurnalist spaniol stabilit \xc3\xaen Anglia a anun\xc8\x9bat c\xc4\x83 mai multe cluburi din Premier League \xc3\xael curteaz\xc4\x83.\n_START_SECTION_\nChelsea\n_START_PARAGRAPH_\nPe data de 21 august 2011, Valencia a decis s\xc4\x83 accepte o ofert\xc4\x83 de 23,5 milioane de lire sterline pentru Mata, de la clubul englez Chelsea. Pe data de 24 august 2011, Mata a decis s\xc4\x83 semneze pentru echipa din Premier League, av\xc3\xa2nd un contract de 5 ani. Fernando Torres la \xc3\xaendrumat s\xc4\x83 ajung\xc4\x83 pe Stamford Bridge, spun\xc3\xa2nd: Fernando m-a f\xc4\x83cut s\xc4\x83 mi se par\xc4\x83 interesant s\xc4\x83 m\xc4\x83 mut aici. A spus c\xc4\x83 ar fi bine s\xc4\x83 ajung aici \xc8\x99i, consult\xc3\xa2ndu-m\xc4\x83 cu prietenii \xc8\x99i cu familia, am decis, cu acordul lor, s\xc4\x83 semnez contractul._NEWLINE_Pe data de 26 august 2011, Yossi Benayoun i-a oferit num\xc4\x83rul 10 lui Mata spun\xc3\xa2nd: Am decis s\xc4\x83-i dau num\xc4\x83rul 10 lui Juan - num\xc4\x83rul lui preferat. Pentru mine este doar un num\xc4\x83r, nu cel norocos, 15. (num\xc4\x83rul 15 fiind ocupat de Florent Malouda). Mata a r\xc4\x83spuns: Este un num\xc4\x83r foarte important pentru mine \xc8\x99i m\xc4\x83 simt onorat s\xc4\x83-l port. Vreau s\xc4\x83 \xc3\xaei mul\xc8\x9bumesc lui Yossi. Al\xc8\x9bi juc\xc4\x83tori importan\xc8\x9bi care au avut num\xc4\x83rul 10 la Chelsea sunt Joe Cole, Mark Hughes, Ian Hutchinson \xc8\x99i Terry Venables._NEWLINE_Mata \xc8\x99i-a f\xc4\x83cut debutul pentru Chelsea contra lui Norwich, pe data de 27 august 2011, marc\xc3\xa2nd dup\xc4\x83 ce a intrat pe teren ca rezerv\xc4\x83, \xc3\xaen prelungiri.\n_START_SECTION_\nManchester United\n_START_PARAGRAPH_\nPe data de 23 ianuarie 2014 , Mata accept\xc4\x83 oferta de 35 milioane de lire sterline pentru transferul la clubul englez Manchester United. Mata va evolua \xc3\xaen tricoul celor de la Manchester United cu num\xc4\x83rul 8.\xc3\x8entr-o echip\xc4\x83 lipsit\xc4\x83 de str\xc4\x83lucire mijloca\xc8\x99ul spaniol a dat tonul revenirii echipei.A jucat bine \xc3\xaenc\xc4\x83 de la primele sale meciuri marc\xc3\xa2nd goluri importante \xc8\x99i fiind un om de baz\xc4\x83 \xc3\xaen echipa lui Manchester United.\xc3\x8en foarte scurt timp a devenit una dintre vedetele echipei.\n_START_SECTION_\nStilul de joc\n_START_PARAGRAPH_\nIni\xc8\x9bial la Chelsea sub comanda lui Andr\xc3\xa9 Villas-Boas, a fost folosit ca arip\xc4\x83 \xc3\xaen forma\xc8\x9bia 4-3-3. Sub comanda lui Roberto Di Matteo, a fost folosit pe postul lui preferat, mijloca\xc8\x99 ofensiv, \xc3\xaen forma\xc8\x9bia 4-2-3-1. Mata este cunoscut pentru viziunile sale, pentru pase \xc8\x99i pentru mi\xc8\x99c\xc4\x83rile sale. Este de asemenea un foarte bun juc\xc4\x83tor la finalizare.\n_START_SECTION_\nCariera interna\xc8\x9bional\xc4\x83\n_START_PARAGRAPH_\nMata a jucat la toate nivelele posibile pentru echipa na\xc8\x9bional\xc4\x83 de fotbal a Spaniei. Debutul la echipa mare \xc8\x99i l-a f\xc4\x83cut pe 28 martie 2009."